

**ประกาศเทศบาลตำบลก้านเหลือง**

**เรื่อง กำหนดการประชุมประชาคมระดับตำบล**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ด้วยเทศบาลตำบลก้านเหลือง จะดำเนินโครงการจัดทำแผนยุทธศาสตร์ แผนพัฒนาสามปี แผนการดำเนินงาน ประจำปีงบประมาณ พ.ศ. ๒๕60 โดยจะจัดประชุมประชาคมระดับตำบล เพื่อร่วมคิดร่วมทำร่วมตัดสินใจร่วมตรวจสอบร่วมรับประโยชน์ร่วมกันแก้ปัญหา ปรึกษาหารือ แลกเปลี่ยนเรียนรู้เพื่อแก้ปัญหาสำหรับการพัฒนาท้องถิ่น และการจัดทำแผนพัฒนาสามปี (พ.ศ. ๒๕๖๐ – ๒๕๖๒) รวมทั้งการดำเนินงานต่างๆ ของเทศบาล

ดังนั้น เพื่อให้ประชาชนทั่วไปได้รับทราบถึงกำหนดการในการประชุมประชาคมระดับตำบลและสามารถเข้าร่วมการประชุมในครั้งนี้กับทางเทศบาลได้ เทศบาลตำบลก้านเหลือง จึงประกาศกำหนดการประชุมประชาคมระดับตำบล เพื่อให้ประชาชนได้รับทราบ โดยเทศบาลจะจัดประชุมประชาคมระดับตำบลดังกล่าวในวันศุกร์ที่ 22 เมษายน ๒๕๕๙ เวลา ๐๘.๓๐ - ๑๖.๓๐ น. ณ หอประชุมเทศบาลตำบลก้านเหลือง (รายละเอียดกำหนดการแนบท้ายตามประกาศนี้)

 จึงประกาศให้ทราบโดยทั่วกัน

 ประกาศ ณ วันที่ 19 เมษายน พ.ศ. ๒๕๕๙

 (นายบุญทัย นารินทร์)

 นายกเทศมนตรีตำบลก้านเหลือง